WHA ปิดดีลปรับโครงสร้างผถห. โยนบิ๊กล็อตเพิ่ม 3.33 พันลบ. ตามแผน
WHA ปิดดีลปรับโครงสร้างผถห. โยนบิ๊กล็อตเพิ่ม 1.71 พันล้านหุ้น มูลค่า 3.33 พันลบ. ราคาเฉลี่ย 1.94 บาท/หุ้น ตามแผน
WHA ปิดดีลปรับโครงสร้างผถห. โยนบิ๊กล็อตเพิ่ม 1.71 พันล้านหุ้น มูลค่า 3.33 พันลบ. ราคาเฉลี่ย 1.94 บาท/หุ้น ตามแผน
3 เม.ย. 2563

ผู้สื่อข่าวรายงานว่า วันนี้ (3 เม.ย.) มีรายการสรุปซื้อขายกระดานรายใหญ่ (Big lot) ของหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ปริมาณ 3 รายการ จำนวน 1,717,969,252  หุ้น ในราคาเฉลี่ย 1.94 บาท/หุ้น ซึ่งเป็นราคาต่ำกว่ากระดานซื้อขายวันนี้ โดยราคาปิดตลาดหุ้น WHA อยู่ที่ 2.36 บาท บวก 0.20 บาท หรือ 9.26% ด้วยมูลค่าซื้อขาย 3.84 พันล้านบาท
ทั้งนี้วานนี้ (2 เม.ย.) WHA ได้แจ้งตลาดหลักทรัพย์แห่งประเทศไทย(ตลท.) ว่า การขายหุ้นจำนวนดังกล่าวผู้ถือหุ้นรายใหญ่ คือ บริษัท ดับบลิวเอชเอ โฮลดิ้ง จำกัด มีแผนที่จะขายหุ้นในบริษัท รวมทั้งสิ้นจำนวน 3,435,869,252 หุ้น หรือคิดเป็น 22.99% โดยแบ่งขายให้กับ นางสาวจรีพร จารุกรสกุล จำนวน 1,717,900,000 หุ้น คิดเป็น 11.49% ซึ่งได้ทำการขายแล้วในวานนี้ (2 เม.ย.)
ส่วนวันนี้จะดำเนินการขายหุ้นให้กับนางสาวชัชชมนต์ อนันตประยูร จำนวน 769,569,252 หุ้น หรือ 5.15% ,นายชัยวัฒน์ พู่พิสุทธิ์ จำนวน 474,200,000 หุ้น หรือ 3.17% และนางสาวสุพิชญา พู่พิสุทธิ์ จำนวน 474,200,000 หุ้น หรือ 3.17% อ่านรายละเอียดเพิ่มเติม WHA ปรับโครงสร้างผถห.โยนบิ๊กล็อต 3.36 พันลบ. หนุนตระกูล “พู่พิสุทธิ์” ขึ้นอันดับ 4
